טלוזה

טַלּ֫וּזָה (בערבית: طلّوزة) הוא כפר פלסטיני בנפת שכם הנמצא כ-6 ק"מ צפונית-מזרחית לשכם, בגובה של כ-450 מטר מעל פני הים. על פי הלשכה הפלסטינית המרכזית לסטטיסטיקה (PCBS), התגוררו בו בשנת 2007 2,375 תושבים.<ref name="PCBS">[http://www.pcbs.gov.ps/Portals/_PCBS/Downloads/book1487.pdf 2007 PCBS Census]. Palestinian Central Bureau of Statistics. p. 108.</ref>

הכפר גובל באל-באד'אן ובוואדי אל-פארעה ממזרח, ביאסיד מצפון ובעסירה א-שמאלייה במערב ובדרום.<ref name=":2">[https://web.archive.org/web/20150402094454/http://vprofile.arij.org/nablus/pdfs/vprofile/Talluza_vp_en.pdf Talluza Village Profile], ARIJ, </ref>

== היסטוריה ==
בטלוזה נמצאו חרסים מתקופות הברזל, הביזנטית והמוסלמית.<ref name="Zertal517">Zertal, 2004, p. [https://books.google.com/books?id=Vt-IvRhCEyYC&pg=PA517 517]</ref>

טלוזה מזוהה עם העיירה השומרונית טירה לוזה, שם הקים הכהן הגדול בבא רבה בית כנסת במאה הרביעית לספירה.<ref>Crown, 1989, p. [https://books.google.com/books?id=pzo6KAH3FmUC&pg=PA352 352]</ref> על פי אולברייט, משמעות השם "טור-לוזה" (Tûr Lôzah) בארמית הוא "הר שקדים". בשנת 1941 נמצאה כתובת יוונית הנושאת את השם "יוסף בן יעקב זכריה", שומרוני מהמאה ה-4 או ה-5. בשנת 1985 נחפרה מערת קבורה שומרונית חצובה בסלע ובה שלושה ארונות קבורה של בני משפחת תלמיאיוס השומרונית. בחפירה נמצאו גם קומץ חרוזי זכוכית ומנורת שמן. בכפר נמצאו גם קולומבריום וחרסים מהתקופה הביזנטית.<ref>Dauphin, 1998, p. 767</ref>

ייתכן שטלוזה היא טרלוסה, המוזכרת בתלמוד הירושלמי כמקום בו הרומאים שרפו מגילות עבריות.<ref>ירושלמי תענית ד ה</ref><ref name="Zertal516">Zertal, 2004, p. [https://books.google.com/books?id=Vt-IvRhCEyYC&pg=PA516 516]</ref> 

=== התקופה העות'מאנית ===
בסוף המאה ה-16 התקיימו בטלוזה 62 משקי בית – כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים שונים ובהם חיטה, שעורה, יבולי קיץ, עצי זית, עיזים וכוורות, בנוסף על הכנסות מזדמנות וייצור זיתים וענבים. בסך הכל שילמו תושבי הכפר כ-9,902 אקצ׳ות.<ref>Hütteroth and Abdulfattah, 1977, p. 125</ref>

בשנת 1838 סיווג אדוארד רובינסון את טלוזה במחוז הריתה, צפונית לשכם.<ref>Robinson and Smith, 1841, vol 3, p. [https://archive.org/stream/biblicalresearch03robiuoft#page/n175/mode/1up 158], [https://archive.org/stream/biblicalresearch03robiuoft#page/129/mode/1up 2nd app, p. 129], no 7</ref> בשנת 1852 הוא ביקר בטלוזה וציין כי "העיירה גדלה. לא ראינו שרידי עתיקות, למעט כמה חפירות קברים וכמה בורות מים." רובינסון ציין עוד כי בית השייח' של הכפר "נבנה סביב חצר קטנה בה הונחו בקר וסוסים".<ref name="Robinson302">Robinson and Smith, 1856, pp. [https://archive.org/stream/laterbiblicalre01smitgoog#page/n351/mode/1up 302] -303</ref>

רובינסון הציע לזהות את טלוזה עם העיירה המקראית תרצה – אחת מ-31 הערים הכנעניות שלפי המקרא נכבשו על ידי יהושע.<ref>Robinson (1856), p. 303</ref> החוקר הצרפתי ויקטור גרן חיזק טענה זו.<ref name="Guerinp365">Guerin, 1874, pp. [https://archive.org/stream/descriptionsam01gu#page/365/mode/1up 365-368] ff</ref><ref>Guérin (1874), p. [https://archive.org/stream/descriptionsam01gu#page/366/mode/1up 366]</ref> מאוחר יותר, קונדר וקיצ'נר הציעו כי תיאסיר היא ככל הנראה תרצה.<ref>Conder and Kitchener, SWP II, 1882, pp. [https://archive.org/stream/surveyofwesternp02conduoft#page/216/mode/1up 216], [https://archive.org/stream/surveyofwesternp02conduoft#page/228/mode/1up 228]</ref> אולם כיום תל אל-פארעה (צפון) מזוהה עם תרצה המקראית.

ויקטור גרן ביקר בטלוזה בשנת 1870. הוא תיאר אותו ככפר גדול עם 1,000–1,200 תושבים. הוא גם ציין שרבים מהבתים נהרסו חלקית, וכי היו שם בורות מים קדומים. מפת הקרן לחקר ארץ ישראל שפורסמה ב-1882 ציינה כי טלוזה הוא "כפר בגודל סביר, בנוי היטב, עם בית שייח' מרכזי. הכפר ניצב על ירידה תלולה מאוד במזרח, וצידי הגבעה מכוסים בחורשות זיתים יפות.... נשות הכפר יורדות למעיינות הטובים שבמזרח, מרחק של כקילומטר – שם יש אספקה רב-שנתית של מים טובים".<ref name="SWP158">Conder and Kitchener, 1882, SWP II, p. [https://archive.org/stream/surveyofwesternp02conduoft#page/158/mode/1up 158]</ref> בעקבות מהפכת הטורקים הצעירים ב-1908, פרצו עימותים שבטיים בין תושבי טלוזה לבין עסירה א-שמאלייה השכנה. שני גברים נהרגו בעימותים שהחלו לאחר שתושבי טלוזה פשטו ותפסו את הבקר של עסירה.<ref>Macalister, 1921, pp. [https://archive.org/stream/ahistoryciviliz00macagoog#page/n140/mode/1up 128]–[https://archive.org/stream/ahistoryciviliz00macagoog#page/n141/mode/1up 129].</ref>

=== המנדט הבריטי ===
בסקר הכפרים של 1945 התגוררו בטלוזה 1,830 מוסלמים.<ref name="1945p19">Government of Palestine, Department of Statistics, 1945, p. [http://cs.anu.edu.au/~bdm/yabber/census/VSpages/VS1945_p19.jpg 19]</ref> שטח הכפר התפרס על 57,710 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Nablus/Page-061.jpg 61]</ref> מתוכם הוקצו 16 דונם להדרים ובננות, 7,462 למטעים וקרקע להשקיה, 32,116 לדגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Nablus/Page-108.jpg 108]</ref> ואילו 41 דונם סווגו כשטחים בנויים.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Nablus/Page-158.jpg 158]</ref>

=== מאז 1967 ===
בשנת 1996 ואדי אל-פארעה הופרד רשמית מטלוזה והנהיג לעצמו מועצת כפר עצמאית. בהמשך ואדי אל-פארעה הוכפף לנפת טובאס.<ref name="ARIJ">[http://proxy.arij.org/tubas/static/localities/profiles/115_profile.pdf Wadi al-Far'a Village Profile] Applied Research Institute - Jerusalem. February 2006.</ref> שטח האדמה של הכפר צומצם לכדי 11,051 דונם בלבד.<ref name=":2" /> לאחר הסכמי אוסלו, סווגו 10,932 דונם שהם 99% מאדמות הכפר כשטח A ו 119 דונם שהם 1% כשטח B.<ref>[http://vprofile.arij.org/nablus/ The Palestinian Locality Profiles], [https://web.archive.org/web/20150402094454/http://vprofile.arij.org/nablus/pdfs/vprofile/Talluza_vp_en.pdf Talluza Village Profile], p. 16.</ref> 

== גאוגרפיה ==
טלוזה ממוקם בחלק הצפוני של הר עיבל לאורך מדרון הרמה. גובהו הממוצע של הכפר הוא מעל פני הים. מרכז הכפר הוא החלק העתיק שלו, והוא מוקף במבנים חדשים יחסית. יש כ-50 בורות מים בכפר ומקור המים הקרוב ביותר הוא הרחק מהכפר עין אל-בידה. טלוזה ממוקם מחוץ לכביש המחבר את שכם עם עסירה א-שמאלייה, ויישובים סמוכים האחרונים מדרום-מערב, יאסיד מצפון-מערב, פארעה מצפון-מזרח ועין אל-בידה מדרום-מזרח.

== דמוגרפיה ==
{| class="wikitable"
| colspan="4" |מפקדי אוכלוסין - טלוזה
|-
|שנה
|תושבים
|מקור
|הערות
|-
|1922
|1,116
|<ref name="Census1922">Barron, 1923, Table IX, p. [https://archive.org/stream/PalestineCensus1922/Palestine%20Census%20(1922%29#page/n26/mode/1up 24]</ref> 
|
|-
|1931
|1,376
|<ref>Mills, 1932, p. 65</ref>
|323 בתים. המספר כולל את תושבי הכפרים אל-באד'אן וואדי אל-פארעה) 
|-
|1945
|1,830
|<ref name="1945p19" /> 
|
|-
|1961
|1,667
|<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p26.pdf 26] It was further noted (note 2) that it was governed through a village council.</ref>
|
|-
|1982
|2,200
|<ref name=":3"></ref> 
|
|-
|1987
|3,400
|<ref name=":3" /> 
|
|-
|1997
|2,002
|<ref name="PCBS" /> 
|הפליטים היוו לפחות 13.8% מהתושבים. 
|-
|2005
|2,604
|<ref name=":3" />
|
|-
|2007
|2,752
|<ref name="PCBS" /> 
|התגוררו ב-429 משקי בית. ממוצע של 6.4 נפש למשק בית. 
|}

המשפחות העיקריות של הכפר הן אל-חַשַאיְכֶּה (הכוללת את אל-פַארֶס, אל-עַוַואיְסׇה, אל-בַּלַאטִיֶּה, אל-בַּדַוִוי, אבו שְחַאדֶה), א-דַּרַאוְושֶה, א-שַּנַאבְּלֶה, א-סַּלַאחַאת, אל-גַ'נַאגְ'רָה ואל-בַּרַאהְמֶה. הכפר מכיל שלושה מסגדים ושני בתי ספר תיכוניים נפרדים לנערים ולנערות.<ref>[http://www.palestineremembered.com/GeoPoints/Talluza_1630/Article_5787.html Village of Talluza] Mohammad Said Barakat. Posted at PalestineRemembered. 2007-10-22.</ref>

== אתרים בכפר ובסביבתו ==

* בתוך הכפר נמצא מקאם "נבי הרון" - "הנביא אהרן". מקודש לתושבים, על פי מסורת מקומית.<ref name=":0"></ref>
* על פי וילנאי, כשני ק"מ מזרחית לכפר קיים קבר נוסף - א-נבי יהודה.<ref name=":0" />
* כשני ק"מ, דרומית מזרחית לכפר נמצאים עיינות אל-באד'אן (בערבית: الباذان), המספקים את המים לשכם.

== תשתיות ==
מים: הכפר מחובר לרשת המים, מאז 1978. בכפר ובסביבתו ישנם שבעה מעיינות שמימיהם משמשים לחקלאות.<ref></ref>. אין בכפר רשת ביוב והתושבים משתמשים בבורות ספיגה לפינוי שפכים.<ref name=":1" />

חשמל: בשנת 1979 חובר הכפר לרשת החשמל הישראלית-קטארית.<ref name=":1"></ref>

==קישורים חיצוניים==

== הערות שוליים ==

קטגוריה:נפת שכם
קטגוריה:הרשות הפלסטינית: יישובים
קטגוריה:יישובים שומרוניים לשעבר